cyanic-selkie/wikianc huggingface dataset:
সমস্থিতি
A very complete overview with much of the historical development.
বঙাল খেদা
বঙাল খেদা উত্তর-পূর্বের বাঙালিদের প্রতি অসমীয়া জাতির বিদ্ধেষ মূলক একটি সংগঠিত প্রচারাভিযানের কথা উল্লেখ করে, যা আসামের ব্রহ্মপুত্র উপত্যকায় ১৯৬০ ও ১৯৭০-এর দশকে এবং ১৯৮০-এর দশকে মেঘালয় ও ত্রিপুরাতে ছড়িয়ে পড়ে।  ১৯৬০ সালে এই আন্দোলনের নামে আসামে বাঙালি বিদ্ধেষ তীব্র হয়। এই সময় প্রায় ৫০,০০০ বাঙালি আসাম রাজ্য থেকে বিতারিত হয় অসমীয়াদের দ্বারা, এবং পশ্চিমবঙ্গে আশ্রয় নেয়। আসামে সাহসি কিশোর  সিরিজের হিন্দু বাঙালি চরিত্র বাসু ভাস্করের জন্মদাতা রবিন দে  আসাম থেকে কলকাতায় পালিয়ে যেতে বাধ্য করা হয়।  ১৯৫৯ সালে সুকোমাল পুরাকায়স্থ, যিনি ১৯৬১ সালে বাংলা ভাষা আন্দোলনের সময় শহীদ হন, তাকে ডিব্রুগড়ায় ব্যবসা বন্ধ করে বরাক উপত্যকায় পালিয়ে যেতে বাধ্য করা হয়।
পটভূমি
১৯৪৮ সালের ১ লা মে আসামের বিভিন্ন অংশে ছড়িয়ে পড়া অসমীয়া ও বাঙালি হিন্দুদের মধ্যে একটি জাতিগত দাঙ্গা ছড়িয়ে পড়ে। গুয়াহাটিতে বাংলা-মালিকানাধীন দোকানগুলি লুট করা হয়েছিল অসমীয়াদের দ্বারা।  ১৯৫৬ সালে, পূর্ববাংলার অবিভক্ত গোলপাড়া জেলার ব্যাপক অস্থিরতার সৃষ্টি হয়, যখন রাজ্য পুনর্গঠন কমিশন জেলার সাথে পশ্চিমবঙ্গের সঙ্গে একত্রিত হওয়ার সম্ভাব্যতা যাচাই করার জন্য জেলা পরিদর্শন করে। প্রায় ২৫০ বাংলা ভাষা মাধ্যমের মাধ্যমিক বিদ্যালয়কে রাতের অন্ধকারে আসামি ভাষার  মাধ্যমিক বিদ্যালয়ে রূপান্তরিত করা হয়।
আক্রমণ
১৯৬০ সালের জুন মাসে বাঙালি হিন্দুদের উপর হামলা শুরু হয়। এটি প্রথম গুয়াহাটির কটন কলেজে শুরু করে এবং তারপর রাজ্যের সমস্ত স্থানে ছড়িয়ে পড়ে। ব্রহ্মপুত্র উপত্যকায় আদিবাসী জনগোষ্ঠী বাঙালি জনগোষ্ঠীকে আক্রমণ করে। কামরূপ জেলার গোরেশ্বরের ২৫ টি গ্রামে সবচেয়ে ভয়াবহ সহিংসতা ঘটে। বিচারপতি গোপাল মেহেরপুরে একটি তদন্ত কমিটি গঠন করা হয়েছিল। রিপোর্ট অনুযায়ী ৯ জন বাঙালি শহীদ হন এবং একশ'র বেশি আহত হন। মহিলাদের উপর আক্রমণের অন্তত একটি ঘটনা ছিল। বাঙালিদের ৪,০১৯ টি কুটির এবং  ৫৮ টি ঘর ভাংচুর ও ধ্বংস করা হয়। গুয়াহাটি জেলার জেলা ম্যাজিস্ট্রেট, যিনি একজন বাঙালি ছিলেন, এর জন্য তার বাড়িতে প্রায় ১০০ জন আক্রমনকারী ভিড় করে এবং তাকে ছুরি দিয়ে ঘাত করে। পুলিশের উপপরিদর্শক,  বাঙালি হওয়ায় তাকেও  লাঞ্ছিত হতে হয়েছিল।  গুয়াহাটি বিশ্ববিদ্যালয়, ডিব্রুগড় মেডিকেল কলেজ এবং আসাম মেডিক্যাল কলেজের বাঙালি ছাত্র-ছাত্রীদের জোরপূর্বক প্রতিষ্ঠান থেকে বহিষ্কার করা হয়। ডিব্রুগড়া এলাকায় বাঙালি হিন্দুদের উপর আক্রমণ চালানো হয়। বাঙালি হিন্দু বাড়িগুলি লুটপাট করা হয়, পুড়িয়ে ফেলা হয় এবং অধিবাসীদেরকে পিটিয়ে মেরে ফেলা হয়। ২০১৯  সালের ৩১শে আগষ্ট ১৩ লাখের বেশি বাঙালীর নাম N. R. C.-এর চূড়ান্ত তালিকা থেকে বাদ  দেওয়া হয়েছে ১৯৭১ ইংরেজি সালকে ভিত্তি করে। এমতাবস্থায় আসামসহ সারা ভারতে বাঙালী জাতি আজ উদ্বেগের মধ্য দিয়ে দিনযাপন করছে।
স্থানান্তর
হাজার হাজার বাঙালি ব্রহ্মপুত্র উপত্যকা থেকে বিতাড়িত হয় এবং পরবর্তীতে পশ্চিমবঙ্গে স্থানান্তরিত হয়। এক অনুমান অনুযায়ী ৫,০০,০০০ বাঙালি অসম থেকে বাস্তুচ্যুত হয়। পশ্চিম বঙ্গে হাজারো শরণার্থী পর্যায় আসে। প্রায় ৪,০০০ শরণার্থীর প্রথম ব্যাচটি ১৯৬০ সালের ১ জুলাই থেকে ৫ জুলাই এবং ১১ জুলাইয়ের মধ্যে এসে পৌঁছায়। ৪৪৭ এর পরবর্তী ব্যাচের ১২ থেকে ২০ জুলাই এর মধ্যে আগমন ঘটে। বাকি বাঙালি  শরণার্থীর ৩১ জুলাই পরে এসেছিল। জুলাই-সেপ্টেম্বরের সময়, প্রায় ৫০ হাজার বাঙালি পশ্চিমবঙ্গে আশ্রয় নেয়।
প্রতিবাদ
১৯৬২ সালে বঙাল খেদা বা বাঙালি খেদা আন্দোলনের প্রতিবাদে বাঙালি পল্লি কবি নিবারান পণ্ডিত সেই দিনগুলির কথা নামে  কাব্যের একটি সংগ্রহ রচনা করেন।
১৯৭২-৭৩ ভাষা দাঙ্গা
১৯৭২ সালে আসামে বড় বড় জাতিগত দাঙ্গা সংঘটিত হয়, যেখানে লক্ষ্য ছিল বেশিরভাগই বাঙালি। প্রায় ১৪,০০০ বাঙালি পশ্চিমবঙ্গ এবং উত্তর-পূর্ব ভারতের অন্য রাজ্য গুলিতে পালিয়ে যায়।
১৯৭৯-৮০ আক্রমণ
আসাম বিপ্লবের প্রথম পর্যায়ে, ব্রহ্মপুত্র উপত্যকা জুড়ে বাঙালি সম্প্রদায়কে আক্রমণ করা হয়েছিল। দুলিয়াজানে অয়েল ইন্ডিয়ার সদর দফতরের একটি জন বাঙালি টেকনিক্যাল অফিসার রবি মিত্রের উপর রক্তক্ষয়ী হামলায় বাঙালিদের মধ্যে ব্যাপক আতঙ্ক দেখা দেয়। ১৯৮৩ সালে, বিদেশি বিতারণ আন্দোলনের নামে আবারও বাঙালিদের উপর আক্রমণ করা হয়। ধমাইজি জেলায়, শালাপাথের অসমীয়া ছাত্রদের দ্বারা পূর্ব নোটিশ ছাড়াই বাঙালিদের ঘর ভাঙচুর করা হয়। বাঙালিদের প্রতি অসমীয়া জনগণের ঘৃণার পথ অনুসরণ করে, আদিবাসীরা মেঘালয়তে বাঙালি হিন্দুদের উপর হামলা চালাতে শুরু করে, এবং তাদের চাকরি ও ব্যবসার আধিপত্য রোধ করে। আক্রমণগুলি বেশিরভাগই শিলংতে সীমাবদ্ধ ছিল। ১৯৮০ সালে, এক জন বাঙালি হিন্দু বিধায়ক নিহত হন এবং  হিন্দু এলাকাগুলি বারংবার নিয়মিত আক্রমণের মধ্য পরে। বেশিরভাগ বাঙালি হিন্দুর উৎসব দুর্গা পূজার আগে বেশিরভাগ ক্ষেত্রে হামলা হয়েছিল। ১৯৮০ সাল থেকে  আনুমানিক ২৫,০০০ থেকে ৩৫,০০০ বাঙালি হিন্দু মেঘালয় ত্যাগ করে এবং পশ্চিমবঙ্গ এবং ভারতের অন্যান্য অংশে বসতি স্থাপন করে।
বেসরকারি বিদ্যালয়
বেসরকারি স্কুল হল এমন ধরনের স্কুল যা সরকার দ্বারা পরিচালিত বা অর্থায়নকৃত হয় না। এগুলি স্বাধীন স্কুল বা অ-রাষ্ট্রীয় স্কুল হিসাবেও পরিচিত। তারা সাধারণত তাদের শিক্ষার্থীদের কাছ থেকে নেওয়া ফি দ্বারা অর্থায়ন করা হয়।
প্রাইভেট স্কুলগুলি তাদের ছাত্রদের নির্বাচন করার অধিকার ধরে রাখে এবং সরকারী তহবিলের মাধ্যমে ট্যাক্সের উপর নির্ভর না করে তাদের শিক্ষার্থীদের কাছ থেকে শিক্ষাদানের জন্য ফি গ্রহণ করে সম্পূর্ণ বা আংশিকভাবে অর্থায়ন করা হয়; কিছু প্রাইভেট স্কুলে শিক্ষার্থীরা একজন ছাত্রের মেধা বা দক্ষতার উপর নির্ভর করে স্কলারশিপের জন্য যোগ্য হতে পারে। মার্কিন যুক্তরাষ্ট্রের শতকরা ১০ শতাংশ পরিবার গত শতাব্দী ধরে তাদের সন্তানদের বেসরকারি স্কুলে ভর্তি করা বেছে নিয়েছে।
কিছু প্রাইভেট স্কুল একটি নির্দিষ্ট ধর্মীয় সম্প্রদায় বা ধর্মের সাথে যুক্ত, যেমন ইসলামিক, রোমান ক্যাথলিক, প্রোটেস্ট্যান্টবাদ বা ইহুদি ধর্মের বিভিন্ন শাখা। এই সংজ্ঞাগুলি সাধারণত প্রাথমিক ও মাধ্যমিক শিক্ষা উভয় ক্ষেত্রেই সমানভাবে প্রযোজ্য।
কবিতা রামদাস
কবিতা রামদাস (জন্ম ১৯৬২ অথবা ১৯৬৩) হলেন ফোর্ড ফাউন্ডেশনের প্রেসিডেন্ট ড্যারেন ওয়াকারের সিনিয়র উপদেষ্টা। তিনি ২০১৫ খ্রিষ্টাব্দে ভারত, নেপাল ও শ্রীলংকার অফিসে প্রতিনিধিত্বকারী ফোর্ডস ইন্ডিয়ার প্রতিনিধি প্রতিনিধি হিসেবে তিন বছর ধরে সেবা করার পর এই পদটি গ্রহণ করেন।  এর আগে, তিনি স্ট্যানফোর্ড বিশ্ববিদ্যালয়ে ফ্রিম্যান স্পগলি ইনস্টিটিউট ফর ইন্টারন্যাশনাল স্টাডিজে সোশ্যাল এন্ট্রিপ্রিনারশিপ প্রোগ্রামের নির্বাহী পরিচালক ছিলেন।  তিনি হলেন গ্লোবাল ফান্ড ফর উইমেন সংস্থার প্রাক্তন প্রেসিডেন্ট ও প্রধান কার্নিযর্বাহী কর্মকর্তা।
পশ্চাৎপট ও অন্তর্ভুক্তি
কবিতা রামদাস হলেন ভারতীয় নৌবাহিনীর প্রাক্তন প্রধান অ্যাডমিরাল লক্ষ্মীনারায়ণ রামদাসের কন্যা। কবিতার বাবা-মা উভয়ই অবসরপ্রাপ্ত, অ্যাডমিরাল এল রামদাস এবং ললিতা রামদাস; এবং তার বোন সাগরী রামদাস কোর কমিটির মাধ্যমে আম আদমি পার্টির সঙ্গে ঘনিষ্ঠভাবে জড়িত আছেন।
কবিতা রামদাস ভারতের দিল্লিতে জন্মগ্রহণ করেন এবং বড় হয়েছেন মুম্বই, দিল্লি, লন্ডন, রেঙ্গুন, এবং বন শহরে। তিনি জার্মানির বন  শহরের বাড গডেসবার্গ এ নিকোলাস কসানাস জিমনাসিয়াম; মুম্বই শহরের  ক্যাথিড্রাল অ্যান্ড জন কনন স্কুলগুলোত পড়াশোনা করেছিলেন এবং ১৯৮০ খ্রিষ্টাব্দে নিউ দিল্লির স্প্রিংডালেস স্কুল থেকে স্নাতক হন।  তিনি ১৯৮২ খ্রিষ্টাব্দ পর্যন্ত দিল্লি বিশ্ববিদ্যালয়ে হিন্দু কলেজে দু-বছর ধরে রাষ্ট্রবিজ্ঞান বিষয়ে অধ্যয়ন করেন। ১৯৮৩ খ্রিষ্টাব্দে তিনি মাউন্ট হোলিওক কলেজের, দক্ষিণ হাউলি, ম্যাসাচুসেটস থেকে বৃত্তি  অর্জন করেন, যেখানে তিনি ১৯৮৫ খ্রিষ্টাব্দে আন্তর্জাতিক সম্পর্ক বিষয়ে তার বিএ ডিগ্রি লাভ করেন এবং ১৯৮৮ খ্রিষ্টাব্দে প্রিন্সটন বিশ্ববিদ্যালয় অন্তর্ভুক্ত উড্রো উইলসন স্কুল অফ পাবলিক অ্যান্ড ইন্টারন্যাশনাল অ্যাফেয়ার্স থেকে ইন্টারন্যাশনাল ডেভেলপমেন্ট অ্যান্ড পাবলিক পলিসি বিষয়ে অধ্যয়ন করে তার এমপিএ ডিগ্রি সম্পূর্ণ করেছিলেন।
১৯৯০ খ্রিষ্টাব্দে কবিতা রামদাস একজন শান্তির পক্ষে আইনজীবী জুলফিকার আহমেদের সঙ্গে বিবাহ বন্ধনে আবদ্ধ হয়েছিলেন, যার সঙ্গে তার কলেজে দেখা হয়েছিল। জুলফিকার পাকিস্তানি শিক্ষাবিদ এবং যুদ্ধবিরোধী সমজকর্মী, হ্যারিসবার্গ সেভেনের একজন, ইকবাল আহমেদ-এর সম্পর্কে  ভাইপো।  একজন ঊর্ধ্বতন নৌ কর্মকর্তা হিসাবে তার বাবার মর্যাদা দেওয়া হলে, ধারণা ছিল যে তাদের সম্পর্ক ভারতের জাতীয় নিরাপত্তাকে আপস করতে পারে।
কবিতা বিল অ্যান্ড মেলিন্ডা গেটস ফাউন্ডেশনের গ্লোবাল ডেভেলপমেন্ট প্রোগ্রাম অ্যাডভাইজারি প্যানেলের প্রাক্তন সদস্য এবং প্রিন্সটন ইউনিভার্সিটির ট্রাস্টি বোর্ডে কাজ করেছেন; প্রিন্সটন ইউনিভার্সিটির উড্রো উইলসন স্কুলে জেন্ডার ইক্যুইটি অ্যাডভাইসার্স কাউন্সিল, এবং  অ্যাডভাইজরি কাউন্সিল, দ্য এশিয়ান ইউনিভার্সিটি ফর উইমেন, এবং দারিদ্র্য ও মানবাধিকার সম্পর্কিত আফ্রিকান ওমেন মিলেনিয়াম ইনিশিয়েটিভ সংস্থার সঙ্গেও তিনি যুক্ত। তিনি অ্যাসেন ইনস্টিটিউটের হেনরি ক্রাউন ফেলো প্রোগ্রামের সদস্য এবং পূর্বে নারী ফান্ডিং নেটওয়ার্কের বোর্ড সদস্য হিসাবে কাজ করেছিলেন।
গ্লোবাল ফান্ড ফর ওমেন সংস্থায় কর্মকাণ্ড
১৯৯৬ খ্রিষ্টাব্দ থেকে কবিতা রামদাস গ্লোবাল ফান্ড ফর ওমেনের প্রেসিডেন্ট এবং সিইও রয়েছেন। কবিতার কার্যকালে গ্লোবাল ফান্ড ফর ওমেনের সম্পদ বৃদ্ধি হয়েছে ৬০ লক্ষ ডলার থেকে বেড়েছে ২.১ কোটি ডলার।  অনুদান রাশি প্রতি বছর ৮০ লক্ষ ডলার বৃদ্ধি পেয়েছে, এবং বিশ্বের যে দেশগুলোতে গ্লোবাল ফান্ড ফর ওমেন অনুদান তৈরি করছে তার সংখ্যা প্রায় ১৬০টিরও বেশি হয়েছে।  কবিতা নারীর প্রথম বৃত্তিদান আন্দোলনের প্রচারাভিযানের গ্লোবাল ফান্ড ফর ওমেনের সমালোচনামূলক আন্তর্জাতিক বিষয়গুলিতে নারীর অংশগ্রহণ নিশ্চিত করার জন্য, এখন বা কখনো হয়নি এরকম তহবিল গঠনের তত্ত্বাবধানে রয়েছেন।
এমএডিআরই সংস্থায় কর্মকাণ্ড
এমএডিআরই হল আন্তর্জাতিক অলাভজনক প্রতিষ্ঠান, যারা তৃণমূল স্তরে  যুদ্ধ, বিপর্যয় এবং অবিচারের আবহে কাজ করার মহিলা সংগঠনগুলোর সঙ্গে মহিলাদের প্রাথমিক প্রয়োজন মিটিয়ে উন্নয়নের সেতু হিসেবে সমর্থন ও নেতৃত্বের অংশীদার হয়ে কাজ করছে। ১৪ নভেম্বর, ২০১৭ তারিখে কবিতা এন রামদাস এর নতুন কৌশল উপদেষ্টা হিসাবে সংগঠনে যোগদান করেছেন।
হলি উইলবি
হলি মেরি উইলবি ; জন্ম ১০ ফেব্রুয়ারি ১৯৮১) একজন ইংরেজি টেলিভিশন উপস্থাপক, মডেল এবং লেখক। তিনি বর্তমানে ফিলিপ স্কোফিল্ডের পাশাপাশি আইটিভির দিস মর্নিং (২০০৯-বর্তমান) এবং ডান্সিং অন আইস (২০০৬–২০১১, ২০১৮-বর্তমান) এর সহ-উপস্থাপক।
জীবনের প্রথমার্ধ
উইলফবির জন্ম পূর্ব সাসেক্সের ব্রাইটনে, ব্রায়ান উইলোবি, একজন ডাবল-গ্লাজিং কোম্পানির সেলস ম্যানেজার এবং প্রাক্তন এয়ার স্টুয়ার্ডেস লিন্ডা উইলোবির দুই কন্যার মধ্যে ছোট। তিনি পশ্চিম সাসেক্সের বার্গেস হিল শহরের স্বাধীন বার্গেস হিল গার্লস এবং হরশামের রিচার্ড কোলিয়ার কলেজে পড়াশোনা করেছেন।
মুর্শিদাবাদ বিধানসভা কেন্দ্র
মুর্শিদাবাদ (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৪ নং মুর্শিদাবাদ বিধানসভা কেন্দ্রটি মুর্শিদাবাদ পৌরসভা, জিয়াগঞ্জ আজিমগঞ্জ পৌরসভা মুর্শিদাবাদ জিয়াগঞ্জ সমষ্টি উন্নয়ন ব্লক এর অন্তর্গত।
মুর্শিদাবাদ বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১
২০১১ সালের নির্বাচনে, কংগ্রেসের শাওনি সিংহ রায় তার নিকটতম প্রতিদ্বন্দ্বী ফরওয়ার্ড ব্লকের বিভাস চক্রবর্তীকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, ফরওয়ার্ড ব্লকের বিভাস চক্রবর্তী মুর্শিদাবাদ কেন্দ্র থেকে জয়লাভ করেন তার নিকটতম প্রতিদ্বন্দ্বী আইপিএফবি জয়ন্ত রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ফরওয়ার্ড ব্লকের ছায়া ঘোষ নির্দলের আবদুল মান্নান হোসেনকে পরাজিত করেন। ১৯৯৬ সালে নির্দলের মাজাম্মেল হক কংগ্রেসের আব্দুল ওহাব মণ্ডলকে পরাজিত করেন , ফরওয়ার্ড ব্লকের ছায়া ঘোষ ১৯৯১ সালে কংগ্রেসের আসাক আলীকে পরাজিত করেন। কংগ্রেসের আবদুল মান্নান হোসেন ১৯৮৭ সালে নির্দলের মদন মোহন রায়কে পরাজিত করেন। ফরওয়ার্ড ব্লকের ছায়া ঘোষ ১৯৮২ সালে আইসিএসের দীদার বক্সীকে পরাজিত করেন এবং ১৯৭৭ সালে জনতা পার্টির সৈয়দ নবাব জানি মির্জা পরাজিত করেন।
১৯৫১-১৯৭২
১৯৭২, ১৯৭১ এবং ১৯৬৯ সালে  কংগ্রেসের মহম্মদ ইদ্রিস আলী জয়ী হন। কংগ্রেসের এস.কে. এ. মির্জা ১৯৬৭ সালে জয়ী হন। নির্দলের বীরেন্দ্র নারায়ণ রায় ১৯৬২ সালে জয়ী হন।  কংগ্রেসের দুর্গাপদ সিংহ ১৯৫৭ সালে জয়ী হন  এবং স্বাধীন ভারতের প্রথম নির্বাচন ১৯৫১ সালে জয়ী হন।
কাশ্মীরি হিন্দুদের বিতাড়ন
কাশ্মীর উপত্যকার হিন্দুরা ১৯৮৯ সালের শেষদিকে ও ১৯৯০ সালের গোড়ার দিকে জেকেএলএফ এবং ইসলামপন্থী বিদ্রোহীদের দ্বারা আক্রান্ত হওয়ার ফলে কাশ্মীর উপত্যকা ছেড়ে পালাতে বাধ্য হয়।  কাশ্মীর উপত্যকায় ১৯৯০ সালে বসবাসকারী  প্রায় হিন্দুদের সংখ্যা ছিল ৩,০০,০০০ থেকে ৬,০০,০০০ জনের মধ্যে, কিন্তু ২০১৬ সালের হিসাব অনুযায়ী উপত্যকায় কেবল মাত্র ২,০০০ জন থেকে ৩,০০০ জন হিন্দু রয়েছে।      কাশ্মীরি হিন্দুদের মধ্যে ১৯ জানুয়ারি ১৯৯০ ব্যাপকভাবে স্মরণ করা হয় কাশ্মির থেকে বের করে দেওয়ার 'মর্মান্তিক দিন'।
ভারত সরকারের মতে, কিছু শিখ ও মুসলিম পরিবার সহ ৬২,০০০ টির বেশি পরিবার কাশ্মীরি শরণার্থী হিসাবে নিবন্ধিত রয়েছে। বেশিরভাগ পরিবার জম্মু, দিল্লির আশেপাশে জাতীয় রাজধানী অঞ্চল এবং অন্যান্য প্রতিবেশী রাজ্যে পুনর্বাসিত হয়।
মঠ (মিষ্টান্ন)
মঠ বাংলার একটি অত্যন্ত জনপ্রিয় মিষ্টি খাবার। মহেন্দ্রনাথ দত্তের কলকাতার দোল সম্বন্ধীয় লেখায় দোলের দিন মঠ ব্যবহারের উল্লেখ আছে। উঁচু স্তম্ভের মতো ৫-৬ সেন্টিমিটার উচ্চতার এর এই মিষ্টি খাবারটি চিনি থেকে তৈরি হয়। প্রাচীন কাল থেকেই পশ্চিমবঙ্গ ও বাংলাদেশের হিন্দুরা মঠ প্রসাদ হিসাবে ব্যবহার করেন।
প্রস্তুত প্রণালী
খুবই সহজ ও সাধারণ ভাবে মঠ তৈরি করা হয়। জল দিয়ে চিনি জ্বাল দিয়ে তারমধ্যে অভীষ্ট রং মিশিয়ে ছাঁচে ফেলে তৈরি করা হয়। এগুলি ৫ সেমি থেকে শুরু করে ১০ সেমি পর্যন্ত তৈরি করা হয়।
ব্যবহার
বাঙালি হিন্দুরা পুজোর প্রসাদ হিসাবে মূলত ব্যবহার করে থাকে। তবে দোল উৎসব বা হরির লুট দেওয়ার সময় এটি বেশি ব্যবহার করা হয়। দোল উৎসব, রথ, বিজয়া দশমী প্রভৃতিতে বাতাসা আবিচ্ছেদ্য অনুষঙ্গ। এছাড়া লক্ষ্মীপুজতেও এর ব্যবহার আছে।
সমস্যা
বর্তমানে রঙিন মঠ তৈরি করতে গিয়ে কৃত্রিম রং ব্যবহার করা হয়ে থাকে। যা স্বাস্থ্যের পক্ষে খুবই ক্ষতিকারক। বিশেষত নিষিদ্ধ রোডামিন বা কঙ্গো রেড রংও অনেক সময় ব্যবহার হয়ে থাকে যা থেকে শরীরে ক্যান্সার হবার সম্ভাবনা থেকে যায়।
ডিজিটাল বিপ্লব
ডিজিটাল বিপ্লব (Digital Revolution) বা তৃতীয় শিল্প বিপ্লব (Third Industrial Revolution) বলতে বিংশ শতাব্দীর শেষভাগে এসে (১৯৮০-র দশকের শুরুতে এসে) সারা বিশ্বে তথ্য ও যোগাযোগ প্রযুক্তির ক্ষেত্রে বিভিন্ন যন্ত্রপাতি ও সরঞ্জামে যান্ত্রিক ও সদৃশ (অ্যানালগ) ইলেকট্রনীয় প্রযুক্তির (যেখানে ধারাবাহিক রৈখিক সংকেতের মাধ্যমে তথ্যের প্রতিনিধিত্ব করা হয়) পরিবর্তে ডিজিটাল (দ্বি-আঙ্কিক) ইলেকট্রনীয় প্রযুক্তি (যেখানে বিচ্ছিন্ন অঙ্ক, মূলত দুইটি অঙ্ক দিয়ে তথ্যের প্রতিনিধিত্ব করা হয়) ব্যবহৃত হওয়া শুরু হয় এবং ২১শ শতকের প্রথম দুই দশকে অব্যাহত থাকে, সেই অসাধারণ রূপান্তরের পর্বটিকে বোঝায়। এসময় ডিজিটাল কম্পিউটারের সংখ্যা (বহুমুখী-উদ্দেশ্যে ব্যবহারযোগ্য ব্যক্তিগত কম্পিউটার এবং একই সাথে ব্যবসা ও শিল্পখাতে ব্যবহৃত বিশেষ কম্পিউটার) ও ডিজিটাল উপায়ে তথ্য নথিভুক্তকরণ অত্যন্ত দ্রুতগতিতে বৃদ্ধি পায়। পরোক্ষভাবে ডিজিটাল কম্পিউটারের মাধ্যমে তথ্য ও উপাত্ত প্রক্রিয়াজাতকরণ এবং বিভিন্ন যোগাযোগ ও তথ্য সম্প্রচার মাধ্যমে ডিজিটাল টেলিযোগাযোগ প্রযুক্তির প্রসারের সুবাদে ব্যবসা, শিল্পখাত, অর্থনীতিসহ মানবসমাজের প্রতিটি স্তরে যে ব্যাপক পরিবর্তন ঘটে, সেটিকে বোঝাতেও "ডিজিটাল বিপ্লব" কথাটি ব্যবহার করা হয়। অনেকের মতে ডিজিটাল বিপ্লবের ফলে মানবজাতির ইতিহাসে তথ্য যুগের সূচনা হয়েছে।
ডিজিটাল (দ্বি-আঙ্কিক) যুক্তির বর্তনী, মসফেট ট্রানজিস্টর নামক ইলেকট্রনীয় যন্ত্র, সমন্বিত বর্তনী ও অণুপ্রক্রিয়াজাতকারক বা মাইক্রোপ্রসেসরের গণ-উৎপাদন এবং এগুলি থেকে উদ্ভূত বিভিন্ন প্রযুক্তি যেমন পরিগণক যন্ত্র বা কম্পিউটার, ডিজিটাল মুঠোফোন এবং বিশ্বব্যাপী কম্পিউটারের আন্তর্জাল বা ইন্টারনেটের ব্যাপক ব্যবহার ডিজিটাল বিপ্লব আনয়নে কেন্দ্রীয় ভূমিকা রেখেছে। এই প্রযুক্তিগত উদ্ভাবনগুলি ঐতিহ্যবাহী শিল্পোৎপাদন ও ব্যবসায়িক কৌশলগুলিতে রূপান্তর সাধন করেছে।
দ্বিতীয় বিশ্বযুদ্ধের পরে ১৯৪৭ সালে ট্রানজিস্টর নামক যন্ত্রাংশের উদ্ভাবন উন্নততর ডিজিটাল কম্পিউটার অর্থাৎ দ্বি-আঙ্কিক (বাইনারি) সঙ্কেত ব্যবহারকারী পরিগণক যন্ত্রের নির্মাণের পথ সোজা করে দেয়। ১৯৫০ ও ১৯৬০-এর দশকের বিভিন্ন সরকার, সেনাবাহিনী ও অন্যান্য সংস্থা এইসব কম্পিউটার ব্যবস্থা ব্যবহার করতে শুরু করে। ১৯৭০-এর দশকে প্রথম ব্যবসাসফল মাইক্রোপ্রসেসর বা অণুপ্রক্রিয়াজাতকারক উদ্ভাবন করা হয়। ১৯৮০-র দশকে কম্পিউটার একটি অতিপরিচিত যন্ত্র হয়ে ওঠে এবং ঐ দশকের শেষে এসে বহু সংখ্যক পেশার জন্য একটি আবশ্যকীয় যন্ত্রে পরিণত হয়। ১৯৮০-র দশকে প্রথম বহনযোগ্য টেলিফোন যন্ত্রও উদ্ভাবন করা হয়। ১৯৯০-এর দশকের শুরুতে ১৯৯২ সালে ওয়ার্ল্ড ওয়াইড ওয়েব ("বিশ্বব্যাপী জাল") নামক সেবাটি উপস্থাপন করা হয় এবং ১৯৯০-এর দশকের শেষে ইন্টারনেট (বিশ্বব্যাপী কম্পিউটারের আন্তর্জাল) বিশ্বের বেশিরভাগ উন্নত দেশের জনগণের এক বড় অংশের দৈনন্দিন জীবনের অংশে পরিণত হয়। ২০০০-এর দশকে ডিজিটাল বিপ্লব উন্নয়নশীল বিশ্বের সর্বত্র ছড়িয়ে পড়তে শুরু করে। মানুষ বহনযোগ্য বা মোবাইল ফোন ব্যবহার করা শুরু করে, ইন্টারনেট ব্যবহারকারীর সংখ্যা বৃদ্ধি পেতে থাকে এবং টেলিভিশন সেবা সদৃশ বা অ্যানালগ সংকেত থেকে দ্বি-আঙ্কিক বা ডিজিটাল সংকেতে রূপান্তর হতে শুরু করে। ১৯৮০-র দশকের শেষভাগে বিশ্বের সংরক্ষিত তথ্য-উপাত্তের ১%-এরও কম অংশ ডিজিটাল (দ্বি-আঙ্কিক) বিন্যাসে রক্ষিত ছিল। ২০১৪ সালে এসে বিশ্বের ৯৯%-এর বেশি তথ্য-উপাত্ত ডিজিটাল বিন্যাসে রক্ষিত ছিল। ১৯৯০ সালে মাত্র ১ কোটির কিছু বেশি লোকের হাতে মুঠোফোন ছিল এবং মাত্র ২৮ লক্ষ লোকের ইন্টারনেট সংযোগ ছিল। চার দশক পরে ২০২০ সালে এসে বিশ্বের ৪৭৮ কোটি মানুষের কাছে মুঠোফোন এবং ৪৫৪ কোটি মানুষের ইন্টারনেট সেবার সাথে সংযুক্তি ছিল।
ডিজিটাল বিপ্লব চলাকালে নতুন নতুন প্রযুক্তির উদ্ভাবন অব্যাহত থাকে। প্রথমে টেবিলের উপরের ডেস্কটপ কম্পিউটার, তারপরে ১৯৯০-এর দশকের শেষে সহজে বহনযোগ্য ও কোলে রাখার ল্যাপটপ কম্পিউটার, এবং ২০১০-এর দশকে এসে অত্যন্ত হালকা ও পাতলা ফলকাকৃতির ট্যাবলেট কম্পিউটারের আবির্ভাব হয়। তথ্য ধরে রাখার জন্য প্রথমে সিডি, তারপরে ডিভিডি, অতঃপর ব্লু-রে ডিস্ক এবং তারও পরে ইউএসবি ড্রাইভ ও এসডি কার্ড প্রযুক্তি উদ্ভাবন করা হয়। বহনযোগ্য টেলিযোগাযোগ প্রযুক্তি ১৯৯০-এর দশকে শুরুতে ১ম প্রজন্মের অ্যানালগ প্রযুক্তি থেকে ২য় প্রজন্মের ডিজিটাল প্রযুক্তিতে রূপান্তরিত হবার পর থেকে ২০২০-এর শুরুতে ৫ম প্রজন্মে অবস্থান করছিল। বহনযোগ্য মুঠোফোনগুলি ২০১০-এর দশকে এসে "বুদ্ধিমান" মুঠোফোন তথা স্মার্টফোনে রূপান্তরিত হয়, যেগুলি টেলিযোগাযোগ সেবাদানের পাশাপাশি ইন্টারনেটের সাথে সংযুক্ত অতিক্ষুদ্র কম্পিউটারের মতো আচরণ করে।
লড়াই কে বাদ
লড়াই কে বাদ বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
কাফো
কাফো, নর্থ ওয়েলসের এঙ্গেলসের ষষ্ঠ শতাব্দির একজন খ্রিস্টান ধর্মালম্বী, যাকে সাধক এবং শহীদ হিসেবে শ্রদ্ধাজ্ঞাপন করা হয়ে থাকে। উত্তর ব্রিটেনের এক রাজার, যিনি এঙ্গেলসেতে আশ্রয় নিয়েছিলেন, ছেলে কাফো সেন্ট কাবির সহযোগি ছিলেন এবং নিজের কাপড় পুড়া ছাড়াই তিনি নিজ জামার পকেট কাবির জন্য একটি তপ্ত লাল কয়লা বহন করেছেন বলে জনশ্রুতি আছে। কাবিকে ছেড়ে যাওয়ার পর, সম্ভবত কাফোর বড় ভাই স্থানীয় শাসককে অপমান করার প্রতিশোধ হিসেবে এঙ্গেলসের দক্ষিণের মেষপালকরা কাফোকে হত্যা করে। যে এলাকায় তার মৃত্যু হয়, সেখানে একটি গ্রাম, ক্লাঙ্গাফো, ছিল যা তার নাম অনুসারে নামকরণ করা হয় এবং সে সাথে প্যারিশের  স্যান্ট কাফো গির্জার নামকরণও করা হয়।
জীবনী এবং শাহাদাত
কাফো সম্পর্কে নির্দিষ্ট করে খুব কম জিনিসই মানুষে জানা রয়েছে; কোন সূত্রেই তার জন্ম এবং মৃত্যু তারিখের উল্লেখ নেয়। তাকে সেন্ট কউয়ের, উত্তর ব্রিটেনের রাজা যিনি এঙ্গেলসেতে নিজের রাজত্ব এবং নিজ পরিবারে নিরাপত্তা হারিয়েছিলেন; শাসক মায়েগন গুয়েনাস তাকে টিরছিলেন জেলার একটি দ্বীপকুঞ্জের উত্তর-পূর্ব দিকে কিছু ভূমি দান করেছিলেন, এর সন্তানদের একজন হিসেবে বলা হয়ে থাকে। কাফো সম্পর্কে নির্দিষ্ট করে খুব কম জিনিসই মানুষে জানা রয়েছে; কোন সূত্রেই তার জন্ম এবং মৃত্যু তারিখের উল্লেখ নেয়। তাকে সেন্ট কউয়ের, উত্তর ব্রিটেনের রাজা যিনি এঙ্গেলসেতে নিজের রাজত্ব এবং নিজ পরিবারে নিরাপত্তা হারিয়েছিলেন; শাসক মায়েগন গুয়েনাস তাকে টিরছিলেন জেলার একটি দ্বীপকুঞ্জের উত্তর-পূর্ব দিকে কিছু জমি দান করেছিলেন, সন্তানদের একজন হিসেবে বলা হয়ে থাকে। কাফোর আত্বীয়গণের মধ্যে রয়েছে তার চাচা সেন্ট লেসটিন এবং সেন্ট সিনগারসহ (কউয়ের ভাই), তার বোন সেন্ট কওলেজ এবং সেন্ট গিলডাসসহ কয়েকজন ভাই (যদি বিভিন্ন পান্ডুলিপিতে তার আপন ভাই বোনের সংখ্যা ১০ থেকে ২১ পযন্ত লিপিবদ্ধ রয়েছে)।
কাফো তার চাচাতো ভাই কাবি, কর্নত্তয়ালের একজন খ্রীষ্টধর্মাবলম্বী যিনি ষষ্ঠ শতাব্দিতে সক্রিয় ছিলেন, এর সঙ্গী ছিলেন। কাবি নিজেকে এঙ্গেলসের একটি পরিত্যক্ত রোমানীয় কেল্লাতে নিজেকে প্রতিষ্ঠিত করেন যা এখন হোলিহেড হিসেবে পরিচিত (ওয়েলশ শহরটির নাম কওয়েরজিবা বা ""কাবির কেল্লা বা দুর্গ")। কাফো ১২০০ খ্রিস্টাব্দের একটি পান্ডুলিপিতি কাবির সাথে কাফোর সম্পর্কের উল্লেখ রয়েছে, যেখানে কাবির জীবনের দুইটি অধ্যায় রয়েছে। কামারের দোকান থেকে আগুন ধরানোর ঘটনাটির আগ পযন্ত কাবির জীবনে কাফোর সাথে সম্পর্কের কোন উল্লেখ নেই। তিনি কামারের দোকান থেকে কাবির জন্য নিজের পোশাকের মধ্যে, যা একটুও পোড়েনি, কাবির জন্য তপ্ত লাল গরম কয়লা নিয়ে ফিরে আসেন।
কিছু ক্ষেত্রে, সম্ভবত তাদের মধ্যে মতভেদের কারণে কাবি এবং কাফো পৃথক হয়ে পড়ে, কিন্তু সম্ভবত তার ভাই গিলডাস মায়েলগনকে, যিনি পরবতীতে কাবিকে তার জীবনের উভয় অধ্যায়ের পান্ডুলিপি থেকে কাফোকে বাদ দিতে বাধ্য করেন, অপমানের কারণেও হতে পারে। তারপর, তিনি এঙ্গেলসের দক্ষিণাঞ্চলে চলে আসেন, যেখানে নিউবরাহ এলাকার কিছু মেষপালক সম্ভবত তাদের রাজার অপমানের প্রতিশোধ নিতে তাকে হত্যা করে।
স্মৃতিরক্ষণ
কাফোর মৃত্যুর স্থানটি কিছু ক্ষেত্রে ক্লাগাফো নামে পরিচিত হয়ে উঠেছে, এবং সেখানে একটি গির্জা প্রতিষ্ঠা করা হয়েছে: ওয়ালেশীয় শব্দ ক্লান (একটি জায়গার নাম) এর মূল অথ হচ্ছে সীমানা এবং তারপর "গির্জা", এবং "-গাফো" একজন সাধকের নামের বিশেষায়িত রূপ। এটি কল্পনা করা হয়ে থাকে যে, ঐ স্থানের কোন একটি জায়গায় একটি আশ্রম ছিল, যা "মারথির কাফো" বা "শহীদ কাফো" নামে পরিচিত (মারথির বা Merthyr শব্দটি ওয়ালেশীয় শব্দ যার ইংরেজি রূপ হচ্ছে "martyr" এবং বাংলা রূপ হচ্ছে শহীদ)। কাফো সাধক হিসেবে সম্মানিত হয়ে থাকে, যদিও কোন পোপ দ্বারা তিনি কখনও অনুমোদিত সাধকের পদ লাভ করেননি: ঐতিহাসিক জেন কারটরাইটের মতে, "ওয়ালেশে স্থানীয়ভাবে সাধুতা বা ধমপরায়ণতার স্বীকৃতি দেয়া হত এবং মধ্যযুগীয় কোন ওয়ালেশীয় সাধককেই কোন রোমান ক্যাথলিক গির্জা দ্বারা  কখনই স্বীকৃতপ্রাপ্ত হতে দেখা যায় না।"
কাফোর ঐ এলাকায় সাড়া জাগানো একটি "পবিত্র কূপ" রয়েছে বলে উল্লেখ রয়েছে, যা ক্রোচান কাফো ("কাফোর কড়াই") বা ফিফিননুন কাফো ("কাফোর কূপ")। পিতামাতারা গির্জার তত্ত্বাবধানে থাকা যাজকদের বড় বড় পাখি ভক্ষণের জন্য উপহান দিয়ে থাকেন, যাতে তাদের সন্তানরা বিকৃতিবুদ্ধিসম্পন্ন হওয়া থেকে মুক্তি লাভ করতে পারে। নিকটস্থ একটি খামারের নাম এখনো পযন্ত কূপটির নাম অনুসারে রয়েছে, যদিও কূপটি ইতিমধ্যে ধ্বংসপ্রাপ্ত হয়ে গেছে।
দ্বিতীয়া (তিথি)
দ্বিতিয়াকে বেজ হিসাবেও উল্লেখ করা হয় এবং দোজ হল "দ্বিতীয়" এটি সংস্কৃত শব্দ এবং হিন্দু বর্ষপঞ্জির চন্দ্র পক্ষের দ্বিতীয় দিন। প্রতি মাসে দুটি দ্বিতীয়া দিন থাকে, যথাক্রমে "উজ্জ্বল" (শুক্ল) এবং "অন্ধকার" (কৃষ্ণ) এটি পাক্ষিকের দ্বিতীয় দিন হিসেবে ধরা হয়। এভাবে প্রতি মাসের দ্বিতীয় ও সতেরো তারিখে দ্বিতীয়া হয়। কন্নড় ভাষায় বিডিগে বলা হয়।
স্বাস্থ্য ও পরিবার কল্যাণ মন্ত্রক (ত্রিপুরা)
স্বাস্থ্য ও পরিবার কল্যাণ মন্ত্রক হল ভারতের ত্রিপুরা রাজ্যের একটি সরকারি মন্ত্রণালয়।
১৬৫০
১৬৫০ গ্রেগরীয় বর্ষপঞ্জির একটি সাধারণ বছর।
সিগারেট ধারক
থাম্ব| ক্লিও ট্রাম্বো, ঔপন্যাসিক ডাল্টন ট্রাম্বোর স্ত্রী, ১৯৪৭ সালে একটি ধারকের সাহায্যে ধূমপান করছেন সিগারেট ধারক হল একটি ফ্যাশন আনুষঙ্গিক, একটি পাতলা টিউব যাতে একটি সিগারেট ধূমপানের জন্য রাখা হয়। প্রায়শই সিলভার, জেড বা বেকেলাইট দিয়ে তৈরি (অতীতে জনপ্রিয় কিন্তু এখন সম্পূর্ণরূপে আধুনিক প্লাস্টিক দ্বারা প্রতিস্থাপিত), সিগারেটধারীদের ১৯১০-এর দশকের শুরু থেকে ১৯৭০-এর দশকের মাঝামাঝি পর্যন্ত মহিলাদের ফ্যাশনের একটি অপরিহার্য অংশ হিসাবে বিবেচনা করা হত।
চেহারা
সিগারেট ধারক তৈরির হতো সহজপ্রাপ্প একক বস্তু থেকে শুরু করে ধাতু ও রত্নপাথরের মত অবিশ্বাস্যভাবে অলঙ্কৃত বস্তু দিয়ে। এর বিরল উদাহরণ এনামেল, শিং, কচ্ছপের খোসা বা অ্যাম্বার এবং হাতির দাঁতের মতো আরও মূল্যবান উপাদানে পাওয়া যায়।
কাঠ, মেরশাউম বা বেকেলাইট দিয়ে তৈরি এবং অ্যাম্বার মুখসহ একটি অনুরূপ ধারক চুরুটের জন্য ব্যবহৃত হত এবং এডওয়ার্ডীয় যুগ থেকে ১৯২০ সাল পর্যন্ত পুরুষদের জন্য এটি একটি জনপ্রিয় আনুষঙ্গিক ছিল।
উল্লেখযোগ্য ব্যবহারকারী
সুপরিচিত মহিলা যারা সিগারেট ধারক ব্যবহার করেন তাদের মধ্যে রয়েছে অড্রে হেপবার্ন, লুসিল বল, জেন ম্যানসফিল্ড, জ্যাকলিন কেনেডি, রিটা হেওয়ার্থ, প্রিন্সেস মার্গারেট, ওয়েন্ডি রিচার্ড, মাদালেনা বারবোসা, নাটালি উড, লুইস ব্রুকস, আয়ন র্যান্ড এবং স্কারলেট জোহানসন একটি সমসাময়িক উদাহরণ।
সিগারেট ধারক ব্যবহারকারীদের মধ্যে সবচেয়ে পরিচিত পুরুষদের মধ্যে ছিলেন ফ্র্যাঙ্কলিন ডি. রুজভেল্ট, আইভর নভেলো, এনরিকো কারুসো, ভ্লাদিমির হরোভিৎজ, ইয়ান ফ্লেমিং, নোয়েল কাওয়ার্ড, হান্টার এস. থম্পসন (যদিও তিনি টারগার্ড ফিল্টার ব্যবহার করে শুধুমাত্র একটি ফিল্টার হিসেবে বিবেচনা করেন ), টেনেসি উইলিয়ামস, ফুলজেনসিও বাতিস্তা, সের্গেই রাচম্যানিনফ, জোসিপ ব্রোজ টিটো, এবং হ্যান্স ফন বুলো।
মিলেনিয়াম পিকচার্স
মিলেনিয়াম পিকচার্স পিটিআই লিমিটেড একটি চলচ্চিত্র ও মিডিয়া প্রযোজনা সংস্থা, যা রোজউড, নিউ সাউথ ওয়েলশ, অস্ট্রেলিয়ায়  অবস্থিত  এবয় পসি গ্রেম-ইভান্স এবং তার স্বামী কর্তৃক পরিচালিত।
কেইট মিলেট
কেইট মিলেট (১৪ সেপ্টেম্বর ১৯৩৪-৬ সেপ্টেম্বর ২০১৭) মার্কিন নারীবাদী লেখক ও সমাজকর্মী। ১৯৭০ সালে প্রকাশিত তার বই সেক্সুয়াল পলিটিক্স (Sexual Politics) তাকে আন্তর্জাতিক খ্যাতি এনে দেয়।
মগদরাজ
মগদরাজ একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
যোগাযোগ ও তথ্য প্রযুক্তি কমিশন (সৌদি আরব)
যোগাযোগ ও তথ্য প্রযুক্তি কমিশন ( CITC ) ( هيئة الاتصالات وتقنية المعلومات , হাইআত আল-ইত্তিসালাত ওয়া তিকনিয়াত আল-মা`লুমাত) হলো সৌদি যোগাযোগ কর্তৃপক্ষ। মন্ত্রী পরিষদের সিদ্ধান্ত অনুযায়ী এটি প্রথম সৌদি কমিউনিকেশন কমিশন নামে প্রতিষ্ঠিত হয়। কমিশনকে তথ্যপ্রযুক্তি সংক্রান্ত নতুন দায়িত্ব দেওয়ার পর নাম পরিবর্তন করা হয়। অক্টোবর ২০০৬ থেকে, CITC সৌদি আরবে KACST (বিজ্ঞান ও প্রযুক্তির জন্য রাজা আবদুল আজিজ সিটি) এর জায়গায় DNS কাঠামো এবং ফিল্টারিং পরিচালনা করে।
আইসিটি সেক্টর
CITC সৌদি আরবে আইসিটি খাত নিয়ন্ত্রণের জন্য দায়ী। ২০০১ সালে রাজকীয় ডিক্রি দ্বারা জারি করা টেলিযোগাযোগ আইন, এই সেক্টরকে সংগঠিত করার জন্য আইনি কাঠামো প্রদান করে। এই আইনের অনেকগুলি উদ্দেশ্য রয়েছে। যেমন ১) সাশ্রয়ী মূল্যের সাথে উন্নত ও পর্যাপ্ত টেলিযোগাযোগ পরিষেবা সরবরাহ করা, ২)ন্যায্য প্রতিযোগিতা উৎসাহিত করার জন্য উপযুক্ত পরিবেশ তৈরি করা, ৩) ফ্রিকোয়েন্সিগুলি কার্যকরভাবে ব্যবহার করা, ৪) টেলিযোগাযোগ প্রযুক্তির স্থানীয়করণ, ৫) সাম্প্রতিক অগ্রগতিগুলি পরিচালনা করা, ৬) পদ্ধতিতে স্বচ্ছতা, সমতা, নিরপেক্ষতা, জনস্বার্থের সুরক্ষার পাশাপাশি ব্যবহারকারী এবং বিনিয়োগকারীদের স্বার্থ রক্ষা করা।
ডাক সেবা
২০১৯ সালের শেষ থেকে, CITC সৌদি আরবে ডাক খাত নিয়ন্ত্রণের জন্য দায়ী। এতে বর্তমান বাজার অধ্যয়ন, নিয়ন্ত্রক পরিবেশের উন্নতি এবং পরিষেবা প্রদানকারীদের তাদের পরিষেবার গুণমান উন্নত করতে সহায়তা করা সাথে জড়িত।
নতুন প্রযুক্তি
সৌদি ভিশন ২০৩০ এবং ন্যাশনাল ট্রান্সফরমেশন প্রোগ্রাম ২০২০ এর সাথে সারিবদ্ধভাবে, CITC কিংডমে আইটি ও টেক সেক্টরের বৃদ্ধি এবং স্থানীয়করণ সহজতর করতে আগ্রহী। ২০২৩ সাল নাগাদ CITC-এর লক্ষ্য এই প্রযুক্তিগুলিকে নিয়ন্ত্রণ ও লাইসেন্স প্রদানের মাধ্যমে আইটি এবং উদীয়মান প্রযুক্তির বাজারের আকার বৃদ্ধি করা এবং বিশ্বব্যাপী বিনিয়োগ চালনা করা।
১৬৫১
১৬৫১ গ্রেগরীয় বর্ষপঞ্জির একটি সাধারণ বছর।
গোলাম সরোয়ার হিরু
গোলাম সরোয়ার হিরু একজন বাংলাদেশী রাজনীতিবিদ। ২০১৯ সালের একাদশ সাধারণ নির্বাচনে তিনি ইসলামী আন্দোলন বাংলাদেশ থেকে প্রার্থী মনোনীত হন। ১৯৯৬ সালের ফেব্রুয়ারি ও জুন জাতীয় সংসদ নির্বাচনে তিনি পরপর দুইবার বরগুনা-২ আসন থেকে ইসলামী ঐক্যজোটের মনোনয়নে সংসদ সদস্য নির্বাচিত হন।
গৃহ প্রবেশ
গৃহ প্রবেশ হল একটি হিন্দু অনুষ্ঠান যা একজন ব্যক্তির প্রথমবার তাদের নতুন বাড়িতে প্রবেশের উপলক্ষে পূজা হয়।" পূজা " বা পূজার কাজ, বাড়ির নির্মাণ ও প্রবেশের সময় বিভিন্ন পর্যায়ে হতে পারে। একবার বাড়ি প্রস্তুত হয়ে গেলে, একজন জ্যোতিষী বা হিন্দু পুরোহিতের সাথে পরামর্শ করে, ব্যক্তিকে পূজা পরিচালনার জন্য একটি শুভ সময় খুঁজে বের করতে হবে। গ্রহ প্রবেশ তিনটি রূপে জনপ্রিয়:
ধরন
বাড়ির প্রকারের উপর নির্ভর করে, প্রাচীন ভারতে বিভিন্ন ধরনের গৃহপ্রবেশ পদ্ধতি ব্যবহৃত হয়। এর মধ্যে প্রধান হল অপূর্ব, সপূর্ব এবং দ্বন্ধব গ্রহ প্রবেশ
পাকিস্তানের প্রধানমন্ত্রী
পাকিস্তানের প্রধানমন্ত্রী পাকিস্তান সরকারের প্রধান এবং "প্রজাতন্ত্রের প্রধান নির্বাহী" হিসাবে মনোনীত হন।
প্রধানমন্ত্রী সরকারের নির্বাহী শাখার নেতৃত্ব দেন, অর্থনৈতিক প্রবৃদ্ধি দেখাশোনা করেন, জাতীয় পরিষদের নেতৃৃৃৃত্ব দেন, জনস্বার্থ কাউন্সিল ও মন্ত্রিপরিষদের দিকনির্দেশনা দেন এবং  পারমাণবিক অস্ত্রের উপর সার্বভৌম ক্ষমতা র
এই অবস্থানটি তার নেতৃত্বদানকারীকে জাতির নেতৃত্ব এবং অভ্যন্তরীণ ও বৈদেশিক নীতির সমস্ত বিষয় নিয়ন্ত্রণে রাখে। প্রধানমন্ত্রী জাতীয় সংসদ সদস্যদের দ্বারা নির্বাচিত হন এবং তাই সাধারণত সংসদে সংখ্যাগরিষ্ঠ দলের নেতা হন। পাকিস্তানের সংবিধান প্রধানমন্ত্রীর কার্যনির্বাহী ক্ষমতা অর্পণ করেছে, যিনি মন্ত্রিসভা নিয়োগের পাশাপাশি নির্বাহী শাখা পরিচালনা, কার্যনির্বাহী সিদ্ধান্ত, নিয়োগ এবং সুপারিশগুলির জন্য প্রধানমন্ত্রীর কার্যনির্বাহী নিশ্চিতকরণ প্রয়োজন, গ্রহণ ও অনুমোদনের জন্য দায়বদ্ধ।
সাংবিধানিকভাবে প্রধানমন্ত্রী সমালোচনামূলক বিষয়ে পাকিস্তানের রাষ্ট্রপতির প্রধান উপদেষ্টার দায়িত্ব পালন করেন এবং সামরিক নেতৃত্বের প্রতিটি শাখায় নিয়োগের পাশাপাশি চেয়ারম্যানের যুগ্ম প্রধানদের মাধ্যমে সেনাবাহিনীর নিয়ন্ত্রণ নিশ্চিতকরণে প্রভাবশালী ভূমিকা পালন করেন। প্রধানমন্ত্রীর শক্তি প্রতিটি শাখায় বাধা এবং ভারসাম্যের একটি সূক্ষ্ম ব্যবস্থার সাথে উল্লেখযোগ্যভাবে বৃদ্ধি পেয়েছে। সামরিক আইন আরোপিত হওয়ার কারণে ১৯৬০-১৯৭৩, ১৯৭৭-১৯৮৮ এবং ১৯৯৯–-২০০২ সাল পর্যন্ত এই অবস্থান অনুপস্থিত ছিল। এই প্রতিটি সময়ে রাষ্ট্রপতির নেতৃত্বে সামরিক জান্তার প্রধানমন্ত্রীর ক্ষমতা ছিল।
ইমরান খান ২৫ ই জুলাই, ২০১৮ এ অনুষ্ঠিত দেশব্যাপী সাধারণ নির্বাচনের ফলাফল অনুযায়ী ১৮ আগস্ট ২০১৮ সাল থেকে প্রধানমন্ত্রীর পদে অধিষ্ঠিত।
ইতিহাস
থাম্ব|276x276পিক্সেল| [[লিয়াকত আলি খান|লিয়াকত আলী খান, স্বাধীনতার পরে পাকিস্তানের প্রথম প্রধানমন্ত্রী হিসাবে দায়িত্ব পালন করেছিলেন (১৯৪৭-১৯৫১)। ]] দেশভাগ এবং ১৯৪৭ সালে পাকিস্তান প্রতিষ্ঠার অব্যবহিত পরে প্রধানমন্ত্রীর অফিস তৈরি করা হয়। এর আগে গভর্নর-জেনারেলই প্রধানমন্ত্রী ছিলেন। তিনি ছিলেন ব্রিটিশ রাজতন্ত্রের প্রতিনিধি। প্রথম প্রধানমন্ত্রী লিয়াকত আলী খান ১৯৫১ সালে তাঁর হত্যাকাণ্ড পর্যন্ত কেন্দ্রীয় নির্বাহী ক্ষমতা প্রয়োগ করেছিলেন। তবে গভর্নর-জেনারেল দ্বারা নিয়মিত হস্তক্ষেপের ফলে ধীরে ধীরে ক্ষমতা হ্রাস করা শুরু হয়েছিল। ১৯৫৬ সালে সংবিধানের প্রথম সেট কেন্দ্রীয় ক্ষমতা দেওয়া সত্ত্বেও পরবর্তী ছয় প্রধানমন্ত্রীকে ১৯৫১ সাল থেকে ১৯৫৭ সাল পর্যন্ত গভর্নর জেনারেল বরখাস্ত করেন। তদতিরিক্ত, সংবিধানের প্রথম সেটটি গভর্নর-জেনারেলকে পাকিস্তানের রাষ্ট্রপতি হিসাবে পরিণত করেছিল, যেখানে দেশটিকে " ইসলামী প্রজাতন্ত্র " হিসাবে ঘোষণা করেছিল। ১৯৫৮ সালে রাষ্ট্রপতি ইস্কান্দার মির্জা মাত্র দুই সপ্তাহের মধ্যে সামরিক আইন আরোপের জন্য সপ্তম প্রধানমন্ত্রীকে বরখাস্ত করেন, রাষ্ট্রপতি মির্জা সেনাবাহিনী প্রধান জেনারেল আইয়ুব খান কর্তৃক ক্ষমতাচ্যুত হন, যিনি সংক্ষিপ্ত সময়ের জন্য প্রধানমন্ত্রী ছিলেন।
১৯৬২ সালে সংবিধানের দ্বিতীয় সেটটি প্রধানমন্ত্রীর পদ পুরোপুরি বিলুপ্ত করে দেয় কারণ সমস্ত ক্ষমতা পাকিস্তানের রাষ্ট্রপতির কাছে হস্তান্তরিত হয়। ক্ষমতার কেন্দ্রিয়করণকে কেন্দ্র করে ১৯৬৫ সালে রাষ্ট্রপতি নির্বাচনের পরে রাষ্ট্রপতি হওয়ার বিষয়ে সমালোচনা শুরু হয়। ১৯৭০ সালে অনুষ্ঠিত সাধারণ নির্বাচনের পরে নুরুল আমিন প্রধানমন্ত্রী হওয়ার সাথে সাথে সহ-রাষ্ট্রপতি পদে অফিস প্রতিষ্ঠা করা হয়। জুলফিকার আলী ভুট্টো, শেখ মুজিবুর রহমান এবং ইয়াহিয়া খানের মধ্যে আলাপ-আলোচনা যে পূর্ব পাকিস্তানে মুক্তি আন্দোলনের দিকে পরিচালিত করেছিল। পূর্ব পাকিস্তানে ভারত হস্তক্ষেপের সাথে সাথে এবং পাকিস্তান যুদ্ধের অবসান ঘটাতে পরাজয় স্বীকার করে একাত্তরে রাষ্ট্রপতি ব্যবস্থা ভেঙে দেয়।
১৯৭৩ সালে সংবিধানের পুনঃস্থাপনের সাথে সাথে সংবিধানটি পাকিস্তানের রাষ্ট্রপতিকে ফিগারহেড হিসাবে একটি সংসদীয় ব্যবস্থা প্রদান করায় আরও কেন্দ্রীয় ক্ষমতা নিয়ে এই পদ পুনঃপ্রকাশ করা হয়েছিল । ডানপন্থী জোট কর্তৃক উজ্জীবিত আন্দোলনের মাঝে ১৯৭৭ সালে সামরিক হস্তক্ষেপের আমন্ত্রণ জানায় যা এই পদটি স্থগিত করেছিল।
১৯৮৫ সালে অনুষ্ঠিত সাধারণ নির্বাচনে মুহাম্মদ জুনেজো প্রধানমন্ত্রী হওয়ার সাথে সাথে এই পদ পুনরুদ্ধার করেন। সেই বছর পরে, জাতীয় সংসদ সংবিধানের বিতর্কিত অষ্টম সংশোধনী পাস করে, রাষ্ট্রপতিকে পূর্বের পরামর্শ ছাড়াই প্রধানমন্ত্রী এবং জাতীয় সংসদকে বরখাস্ত করার ক্ষমতা প্রদান করে। ১৯৮৮ সালের সাধারণ নির্বাচনের ফলে পাকিস্তান পিপলস পার্টির বেনজির ভুট্টো একটি মুসলিম দেশে নির্বাচিত প্রথম মহিলা প্রধানমন্ত্রী হন।
১৯৮৮ থেকে ১৯৯৩ সাল পর্যন্ত প্রধানমন্ত্রী ও রাষ্ট্রপতিদের মধ্যে ক্ষমতার লড়াই অব্যাহত থাকায় রাষ্ট্রপতি তিনটি বিভিন্ন অনুষ্ঠানে জাতীয় সংসদকে বরখাস্ত করেন। ১৯৯৭ সালের নির্বাচনে, পিএমএল (এন) সংসদে দুই-তৃতীয়াংশ সংখ্যাগরিষ্ঠতা অর্জন করে এবং সংবিধানের অষ্টম সংশোধনীর বিপরীতকরণের জন্য দ্বাদশ এবং দ্বাদশ সংশোধনীর খসড়া তৈরি করে; এটি নওয়াজ শরীফকে আরও কার্যনির্বাহী ক্ষমতা কেন্দ্রীয় করার অনুমতি দেয়। ১৯৯৯ সালে নাগরিক-সামরিক সম্পর্কের অবনতি হওয়ার পরে চেয়ারম্যানের যুগ্ম প্রধান জেনারেল পারভেজ মোশাররফ পিএমএল (এন) এর সরকারের বিরুদ্ধে একটি অভ্যুত্থান পরিচালনা করেছিলেন এবং ২০০২ সালে দেশব্যাপী নির্বাচন করেছিলেন।
কোনও দল সংখ্যাগরিষ্ঠতা না পেয়ে পিএমএল (কিউ) নিয়ে একটি জোট গঠন করেছিল  - পিএমএল (এন) এবং একটি মোশাররফপন্থী দলের বিচ্ছেদ   - যাতে এমকিউএম নেতৃত্ব দেয়। কিছু রাজনৈতিক বিভ্রান্তির পরে, জাফরুল্লাহ জামালী প্রধানমন্ত্রী হন, এবং XVII সংশোধনটি পাস করেন যা জাতীয় সংসদ ভেঙে দেওয়ার জন্য রাষ্ট্রপতির ক্ষমতা আংশিকভাবে পুনরুদ্ধার করেছিল, তবে পাকিস্তানের সুপ্রিম কোর্টের অনুমোদনের অধীনে একে বিলুপ্ত পরিণত করেছিল।
কর্তৃপক্ষ ইস্যুর ফলে  প্রধানমন্ত্রী জামালী ২০০৪ সালে পদত্যাগ করেছিলেন এবং শওকত আজিজ জাতীয় পরিষদে ১৯১ টি ভোটের মধ্যে ১৫১ পেয়ে বিজয়ী হয়ে প্রধানমন্ত্রী হিসাবে নিযুক্ত হন। সপ্তদশ সংশোধনীতে রাষ্ট্রপতি পদক্ষেপকে হস্তক্ষেপ রক্ষার অনুমতি দেয় এমন একটি আধা-রাষ্ট্রপতি সিস্টেম বৈশিষ্ট্যযুক্ত   নির্বাহী এবং বিচার বিভাগ গঠিত হয়। ২০০৮ সালের সাধারণ নির্বাচনের ফলে পিপিপি ক্ষমতায় আসে এবং পারভেজ মোশাররফকে ক্ষমতাচ্যুত করার আন্দোলনে সমর্থন দেয়। পারভেজ মোশাররফের বিদায় নেওয়ার দিকে পরিচালিত একটি জনবহুল বৌদ্ধিক আন্দোলন আসিফ জারদারিকে রাষ্ট্রপতি হওয়ার অনুমতি দেয়। ২০১০ সালে, পাকিস্তানের সংবিধানের XVIII সংশোধনী সপ্তদশ সংশোধনীর বিপরীতে পাস হয়েছিল; এটি দেশটিকে একটি সংসদীয় গণতান্ত্রিক প্রজাতন্ত্র হিসাবে ফিরিয়ে দিয়েছে। তদতিরিক্ত, সপ্তদশ সংশোধনীর মাধ্যমে সংসদকে একতরফাভাবে ভেঙে দেওয়ার এবং প্রাক্তন রাষ্ট্রপতি পারভেজ মোশাররফ এবং জিয়া-উল-হক একটি নাজুক বাধা ও ভারসাম্য বজায় রাখার জন্য ক্ষমতা প্রয়োগের সমস্ত ক্ষমতা সরিয়ে দিয়েছিল।
আদালত অবমাননার মামলার পরে সুপ্রিম কোর্ট স্থায়ীভাবে প্রধানমন্ত্রী ইউসুফ রাজা গিলানিকে অযোগ্য ঘোষণা করে। মূলত, পিপিপির মনোনীত প্রার্থী ছিলেন মখদূম শাহবুদ্দিন, তবে এএনএফ তার বিরুদ্ধে অ-জামিনযোগ্য গ্রেপ্তারি পরোয়ানা জারির পরে তাকে প্রত্যাহার করতে বাধ্য করা হয়েছিল। রাজা পারভেজ আশরাফ প্রধানমন্ত্রী হন এবং ২০১৩ অবধি তিনি এই পদে ছিলেন।  ২০১৩ সালে অনুষ্ঠিত সাধারণ নির্বাচন পিএমএল (এন) প্রায় সংখ্যাগরিষ্ঠতা অর্জন করে। এরপরে নওয়াজ শরীফ চৌদ্দ বছরের অনুপস্থিতির পরে তৃতীয়বারের মতো গণতান্ত্রিক উত্তরণে প্রধানমন্ত্রী হিসাবে নির্বাচিত হয়েছিলেন। জুলাই ২০১৭ সালে, পানামার কাগজপত্র ফাঁসের ফলে আইসল্যান্ডের প্রধানমন্ত্রীকে পদত্যাগ করতে বাধ্য করা হয়েছিল, তার বিরুদ্ধে দুর্নীতির অভিযোগের পরে নওয়াজ শরীফ প্রধানমন্ত্রী পদ থেকে সরে যেতে বাধ্য হন।
১৮ আগস্ট ২০১৮ এ, ইমরান খান দেশের ২২তম প্রধানমন্ত্রী হিসাবে শপথ নিয়েছিলেন।
সাংবিধানিক আইন
সংবিধান অনুযায়ী পাকিস্তানের প্রেসিডেন্ট রাষ্ট্রের প্রধান যিনি "প্রজাতন্ত্রের ঐক্য" প্রতিনিধিত্ব করেন পাকিস্তানে সরকার ব্যবস্থা সংশোধিত সংবিধানের ভিত্তিতে যা প্রধানমন্ত্রীকে "প্রজাতন্ত্রের প্রধান নির্বাহী " হিসাবে দেখেন।
এছাড়াও, প্রধানমন্ত্রী নির্ধারিত জনস্বার্থ কাউন্সিলের চেয়ারম্যানও বটে:
বেশিরভাগ সংসদীয় গণতন্ত্রের মতোই, রাষ্ট্রের প্রধানের দায়িত্ব বেশিরভাগ আনুষ্ঠানিকভাবে হয়। পাকিস্তানের প্রধানমন্ত্রী সরকার প্রধান এবং কার্যনির্বাহী ক্ষমতার দায়িত্বে রয়েছেন। পাকিস্তানের সংসদীয় সরকার অনুসরণ করার পরে প্রধানমন্ত্রী সাধারণত একটি দলের (বা দলগুলির জোট) নেতা হন যার জাতীয় পরিষদে নিম্নকক্ষে সংখ্যাগরিষ্ঠতা রয়েছে । প্রধানমন্ত্রীকে অন্য সমস্ত মন্ত্রীর মতোই জাতীয় সংসদ সদস্য হতে হবে।
প্রধানমন্ত্রীর ভূমিকা ও ক্ষমতা
বাম|থাম্ব|280x280পিক্সেল| [[প্রধানমন্ত্রীর কার্যালয় (পাকিস্তান)|প্রধানমন্ত্রীর কার্যালয়, ইসলামাবাদ- প্রধানমন্ত্রী প্রধান কর্মক্ষেত্রে। ]] প্রধানমন্ত্রীর প্রধান কর্মস্থল হল উত্তর-পূর্ব ইসলামাবাদে অবস্থিত প্রধানমন্ত্রীর কার্যালয় । সরকারী বাসভবন প্রধানমন্ত্রীর কার্যালয়ের কাছে। প্রধানমন্ত্রী হলেন প্রধান নির্বাহী যিনি পাকিস্তান সরকারের কর্তৃত্ব পরিচালনা ও অনুশীলন করেন । আস্থাভাজন ভোট পাওয়ার পরে প্রধানমন্ত্রীকে রাষ্ট্রপতির মাধ্যমে শপথ গ্রহণ এবং সরকার গঠনের আমন্ত্রণ জানানো হয়। বাস্তবে প্রধানমন্ত্রী মন্ত্রিপরিষদের সদস্যদের মনোনীত করেন যারা পাকিস্তান সরকারের গুরুত্বপূর্ণ কার্যাদি এবং মন্ত্রনালয়গুলির তদারকি করেন। উপরন্তু, প্রধানমন্ত্রী রাষ্ট্র বিষয়াবলি ও আইনের প্রস্তাবের প্রশাসন সংক্রান্ত মন্ত্রীসভার সব সিদ্ধান্ত রাষ্ট্রপতিকে জানান।
প্রধানমন্ত্রী মন্ত্রিপরিষদের সাথে আলোচনা করে সংসদের অধিবেশনগুলির সময়সূচী এবং উপস্থিতিতে উপস্থিত হন এবং সংসদ সদস্যদের থেকে মন্ত্রীদের কাছে প্রশ্নের উত্তর দেন। প্রধানমন্ত্রী বিভিন্ন গুরুত্বপূর্ণ পদে নিয়োগ করেন:
কিছু নির্দিষ্ট মন্ত্রণালয় / বিভাগ মন্ত্রিসভায় কাউকে বরাদ্দ করা হয় না তবে প্রধানমন্ত্রী নিজেই করেন। প্রধানমন্ত্রী সর্বদা ইনচার্জ / চেয়ারম্যান হন:
প্রধানমন্ত্রীকে পাকিস্তানি পারমাণবিক অস্ত্রাগারগুলির উপরে কমান্ড অথোরিটির দায়িত্ব অর্পণ করা হয়েছে এবং বিভিন্ন প্রতিনিধি দল, উচ্চ-স্তরের বৈঠক এবং আন্তর্জাতিক সংস্থাগুলিতে যে দেশের সর্বোচ্চ সরকারী দপ্তরের উপস্থিতি প্রয়োজন এবং জাতীয় গুরুত্বের বিভিন্ন বিষয়ে জাতির উদ্দেশে সম্বোধন করে সে দেশের প্রতিনিধিত্ব করে।
পাকিস্তানের সংবিধানে প্রধানমন্ত্রী জাতীয় পরিষদের সদস্য হওয়া প্রয়োজন। পাশাপাশি তিনি অবশ্যই:
নির্বাচন এবং অপসারণ
প্রধানমন্ত্রীর প্রার্থীরা হলেন জাতীয় সংসদ বা সিনেটের সদস্য যারা দলীয় প্ল্যাটফর্মে প্রচার চালিয়ে জনপ্রিয় ভোটের মাধ্যমে সরাসরি নির্বাচনের মাধ্যমে নির্বাচিত হয়েছিল। সাধারণত সংসদে সংখ্যাগরিষ্ঠ দলের নেতা প্রধানমন্ত্রীর পদ ধরে রাখেন এবং জোট বা সাধারণ সংখ্যাগরিষ্ঠ দ্বারা সরকার গঠন করেন। রাষ্ট্রপতি কর্তৃক সরকার গঠনের জন্য আমন্ত্রিত হওয়ার আগে প্রার্থীকে অবশ্যই সংসদ সদস্যদের আস্থার ভোট ধরে রাখতে হবে।
সংসদে অনাস্থা ভোটের মাধ্যমে মেয়াদ শেষ হওয়ার আগে প্রধানমন্ত্রীকে অপসারণ করা যেতে পারে। যদি অনাস্থা ভোটটি ২০% এরও কম না হয়ে জাতীয় সংসদ কর্তৃক পাস হয়, তবে প্রধানমন্ত্রী এই পদটি ত্যাগ করেন। অতীতে, প্রধানমন্ত্রীকে (এবং তাদের সরকার) রাষ্ট্রপতি পাকিস্তানের সংবিধানের অষ্টম সংশোধনী (1985) ব্যবহার করে বরখাস্ত করা হয়েছে, তবে পাকিস্তানের সংবিধানের (১৯৮৫) সংশোধনী (২০১০) এটি বাতিল করে দিয়েছিল। এছাড়াও, প্রধানমন্ত্রী নিজেই ফৌজদারি ও দেওয়ানী কার্যক্রম থেকে নিরঙ্কুশ সাংবিধানিক দায়মুক্তি পেয়েছেন এবং তার কার্যালয়ের মেয়াদকালে তাঁর বিরুদ্ধে কোনও কার্যক্রম শুরু করা বা চালিয়ে যাওয়া যায় না।
২০১২ সালে, পাকিস্তানের সুপ্রিম কোর্ট স্থিরভাবে সংসদের সদস্যপদ অযোগ্য ঘোষণা করার পরে প্রত্যাখ্যান করে আদালতের অবমাননার কারণে একজন প্রধানমন্ত্রীকে পদ প্রাপ্তি বন্ধ করে দিয়েছে।
সংবিধানের ৬২ অনুচ্ছেদে প্রদত্ত যোগ্যতার প্রয়োজনীয়তা পূরণে ব্যর্থতার কারণে পাকিস্তানের সুপ্রিম কোর্ট প্রধানমন্ত্রী নওয়াজ শরীফকে পদ থেকে অযোগ্য ঘোষণা করে। এটি ছিল পানামা পেপারস মামলা সংক্রান্ত সুপ্রিম কোর্টের শুনানির পরে। এর ফলে তাকে স্থায়ীভাবে সংসদ সদস্যপদ থেকে অযোগ্য ঘোষণা করা হয়।
প্রধানমন্ত্রী জাতীয় সংসদ দ্বারা নির্বাচিত হন। রাষ্ট্রপতি অনাস্থা ভোটের আহ্বান না জানালে সাধারণ নির্বাচনের (কমপক্ষে প্রতি পাঁচ বছরে) একবিংশ দিনে জাতীয় পরিষদের সভা হয়। যে জাতীয় সংসদ সদস্য নির্বাচিত হন তিনি পরবর্তী নির্বাচনের আগ পর্যন্ত বা জাতীয় পরিষদের আস্থা বজায় রাখতে ব্যর্থ হওয়া পর্যন্ত প্রধানমন্ত্রী হিসাবে দায়িত্ব পালন করেন।
অফিসের শপথ
প্রধানমন্ত্রীর রাষ্ট্রপতির উপস্থিতিতে এই শপথ বা নিশ্চয়তা দেওয়া হয় যে তারা সংবিধান বজায়, সংরক্ষণ এবং রক্ষা করবে:
১ এসদ্রাস
১ এসদ্রাস ( Ἔσδρας Αʹ), এছাড়াও এসদ্রাস এ, গ্রীক এসদ্রাস, গ্রীক এযরা, বা ৩ এসদ্রাস হল প্রাচীন চার্চের মধ্যে ব্যবহৃত বাইবেলের এযরা কিতাবের প্রাচীন গ্রীক সপ্ততি সংস্করণ, এবং অনেক আধুনিক খ্রিস্টানদের মধ্যে বিভিন্ন মাত্রার আদর্শের পরও গ্রহণযোগ্য। ১ এসদ্রাস যথেষ্ট পরিমাণে Ezra-Nehemiah- এর আদর্শ হিব্রু সংস্করণের অনুরূপ, তবে নেহেমিয়ার কর্মজীবনের নির্দিষ্ট অনুচ্ছেদগুলি এযরা থেকে অপসারণ করা হয়েছে বা পুনরায় সংকলন করা হয়েছে, এবং কিছু অতিরিক্ত উপাদান যোগ করা হয়েছে।
বিষয়বস্তু
১ এসদ্রাস এ এযরার সমগ্র কিছু রয়েছে, সাথে একটি সেকশন যোগ করা হয়; এর আয়াতগুলো ভিন্নভাবে সংখ্যায়িত। ইজরা যেমন 2 ক্রনিকলসের শেষ দুটি আয়াত দিয়ে শুরু করে, ১ এসদ্রাস শেষ দুটি অধ্যায় দিয়ে শুরু হয়; এটি ইঙ্গিত করে যে ক্রনিকলস এবং এসড্রাস অতীতে কোন এক সময়ে একটি বই হিসাবে পড়া হত।
লেখক ও সমালোচনা
ডান|থাম্ব|351x351পিক্সেল| দ্য সেপ্টুয়াজিন্ট: কোডেক্স ভ্যাটিকানাসের 1 এসড্রাস থেকে আনশিয়াল টেক্সটের একটি কলাম, স্যার ল্যান্সেলট চার্লস লি ব্রেন্টনের গ্রীক সংস্করণ এবং ইংরেজি অনুবাদের ভিত্তি।
জামালপুর এক্সপ্রেস
জামালপুর এক্সপ্রেস বাংলাদেশ রেলওয়ের অধীনে চলা একটি আন্তঃনগর ট্রেন ।
ইতিহাস
জামালপুর এক্সপ্রেস জামালপুরবাসীর দীর্ঘদিনের দাবীর মুখে ২৬ জানুয়ারি ২০২০ খ্রীস্টাব্দে সকাল ১০:৩০ মিনিটে প্রধানমন্ত্রী শেখ হাসিনা গণভবন থেকে ভিডিও সম্মেলনের মাধ্যমে উদ্ভোদন করেন।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৩ সাল অব্দি কার্যকর।)
রোলিং স্টক
জামালপুর এক্সপ্রেস ১৩টি কোচ নিয়ে চলাচল করে। ১৩ বগিতে যাত্রী ধারণ করতে পারে ৬২০ জন।
রিয়াল ক্লাব দেপোর্তিউ এস্পানিওল
রিয়াল ক্লাব দেপোর্তিউ এস্পানিওল ( সহজভাবে আরসিডি এস্পানিওল অথবা শুধুমাত্র এস্পানিওল নামে পরিচিত) হলো স্পেনের কর্নেয়া দে ইয়োব্রেগাতভিত্তিক একটি পেশাদার ফুটবল ক্লাব।
এই ক্লাবটি ১৯০০ সালে প্রতিষ্ঠা লাভ করে। ক্লাবটি স্পেনীয় ফুটবলের দ্বিতীয় বিভাগ সেহুন্দা দিভিসিওনে খেলে এবং আরসিডিই স্টেডিয়ামে তাদের সকল হোম ম্যাচের আয়োজন করে, যেখানে একসাথে ৪০,০০০ জন দর্শক খেলা উপভোগ করতে পারে। এপর্যন্ত এস্পানিওল ৪ বার কোপা দেল রে (সম্প্রতি ২০০৬ সালে) এবং ১৯৮৮ ও ২০০৭ সালে উয়েফা কাপের ফাইনালে পৌছেছে। ক্লাবটি লা লিগায় বার্সেলোনাভিত্তিক অন্য আরেক ক্লাব বার্সেলোনার সাথে বার্সেলোনা ডার্বিতে অংশগ্রহণ করে।
ঐতিহাসিক বিভাগ
১৯৯০-এর দশক পর্যন্ত, এস্পানিওলের বেশ কয়েকটি খেলাধুলার বিভাগ ছিল। ২০১৭ সালের মার্চ মাসে, এসোসিয়েশন অফ সাপোর্টারস এবং আরসিডি এস্পানিওলের অংশীদাররা ক্লাবের স্পোর্টিং বিভাগগুলো পুনরুদ্ধারের জন্য একটি প্রকল্প হাতে নিয়েছিল, কিন্তু সেই মুহুর্তে ফুটবল দলের সাথে কোন অর্থনৈতিক সম্পর্ক ছিল না। নতুন মাল্টি স্পোর্টস ক্লাবটি সেকিওন্স দেপোর্তিভেস এস্পানিওল (স্পোর্টিং সেকশন এস্পানিওল) নামে গড়ে উঠেছিল।
দুই মাস পরে, অ্যাসোসিয়েশন নিশ্চিত করেছিল যে, ২০১৭–১৮ মৌসুমের মধ্যে রোলার হকি দল এবং মহিলা ভলিবল দলের সূচনা হবে, যারা বিভিন্ন প্রতিযোগিতায় প্রতিদ্বন্দ্বিতা করবে। পরবর্তী মৌসুমে, বাস্কেটবল বিভাগটি পুনঃস্থাপন করা হয়েছিল এবং হ্যান্ডবলের একটি নতুন বিভাগ হবে প্রতিষ্ঠা করা হয়।
কিম জং উন
কিম জং উন ( জন্ম ৮ জানুয়ারি ১৯৮৪ ) হচ্ছেন উত্তর কোরিয়ার সর্বোচ্চ নেতা। তিনি কিম জং ইলের চতুর্থ সন্তান ও কিম ইল-সাংয়ের নাতি। তিনি বর্তমানে উত্তর কোরিয়ার ওয়ার্কার্স পার্টির প্রথম সম্পাদক, কেন্দ্রীয় সামরিক সংস্থার সভাপতি, জাতীয় প্রতিরক্ষা সংস্থার সভাপতি, উত্তর কোরিয়ার সামরিক বাহিনীর সর্বোচ্চ অধিনায়ক ও কোরিয়ার ওয়ার্কার্স পার্টির সভাপতিমণ্ডলীয় নিয়ন্ত্রণ কমিটির সদস্য হিসেবে দায়িত্ব পালন করছেন। তার বাবা কিম জং ইলের অন্ত্যেষ্টিক্রিয়ার পর তিনি ২৮ ডিসেম্বর ২০১১ নিজেকে উত্তর কোরিয়ার সর্বোচ্চ নেতা হিসেবে ঘোষণা করেন। তিনি তার বাবা কিম জং ইল ও মা কো ইয়ং হি-এর তৃতীয় ও সর্বকনিষ্ঠ পুত্র।
২০১০ সালের শেষ দিক থেকেই কিম জং উন রাষ্ট্রের পরবর্তী উত্তরাধীকারের মতো আচরণ শুরু করেন, এবং তার বাবার মৃত্যুর পর কিমকে উত্তর কোরিয়ার রাষ্ট্রীয় টেলিভিশন “মহান উত্তরাধিকারী” হিসেবে ঘোষণা করেন। কিম জং ইলের একটি স্মরণ সভায় উত্তর কোরিয়ার সুপ্রিম পিপলস এস্যাম্বলির সভাপতি কিম ইয়ং নাম ঘোষণা করেন; “সম্মানিত কমরেড কিম জং উন, আমাদের দল, সামরিক বাহিনী ও দেশের সর্বোচ্চ নেতা, যিনি মহান কমরেড কিম জং ইলের আদর্শ, নেতৃত্ব, চরিত্র, গুণাবলী, সাহসিকতা ও বীরত্বের উত্তরাধিকারী লাভ করেছেন।” ২০১১ সালের ৩০শে ডিসেম্বর ওয়ার্কার্স পার্টির সভাপতিমণ্ডলীয় নিয়ন্ত্রণ কমিটি আনুষ্ঠানিকভাবে, কিম জং উনকে কোরিয়ান পিপলস আর্মির সর্বোচ্চ অধিনায়ক পদে নিযুক্ত করেন। ২০১২ সালের ১১ই এপ্রিল চতুর্থ দলীয় সম্মেলনে তাকে সদ্য সৃষ্ট পদ কোরিয়ার ওয়ার্কার্স পার্টির প্রথম সম্পাদকে দায়িত্ব দেয়া হয়।
তাকে ২০১২ সালের ১৮ জুলাই কোরিয়ান পিপলস আর্মির সেনাপতি পদে উন্নীত করা হয় এর ফলে তার সর্বোচ্চ অধিনায়ক পদটি আরও দৃঢ় হয়। তার দুটি ডিগ্রি রয়েছে, একটি থেকে কিম ইল সাং বিশ্ববিদ্যালয় পদার্থবিজ্ঞানের ওপর আরেকটি সেনা কর্মকর্তা হিসেবে কিম ইল সাং সামরিক বিশ্ববিদ্যালয় থেকে।
২০১২ সালের ২৫শে জুলাই উত্তর কোরীয় রাষ্ট্রীয় গণমাধ্যম প্রথম বারের মতো কিম জং ইলের বৈবাহিক সম্পর্ক প্রকাশ করেন। এতে বলা হয় কিম রি সোল জু-র (리설주) সাথে বিবাহিত। ২০১৩ সালে দম্পতিটি এক কন্যা সন্তানের জন্ম দেয়।
জংলি টগর
জংলি টগর বা কাঠ মালতি (Pinwheel Flower, Crape Jasmine, East India Rosebay and Nero's Crown) হচ্ছে দক্ষিণ এশিয়া, দক্ষিণ -পূর্ব এশিয়া এবং চীনের একটি চিরসবুজ উদ্ভিদ প্রজাতি। টগর ক্রান্তীয় আমেরিকার প্রজাতি। বড় আকারের গুল্ম, কখনও বৃক্ষসম।
বিবরণ
উদ্ভিদটি সাধারণত ১.৫-৪ মিটার লম্বা এবং চিরসবুজ। পাতা ৫-১২×২-৫ সেমি, উজ্জ্বল সবুজ, নিচ ফ্যাকাসে ও মসৃণ। শীতকাল ছাড়া প্রায় সারা বছরই ফুল ধরে। ফুল গন্ধহীন ও সুগন্ধি উভয়ই হতে পারে, পাতার কক্ষে বা ডালের আগায় সাদা ফুলের থোকায় গাছ ভরে থাকে। বাংলাদেশের বনে-জঙ্গলে দেখা যায়। ফুল ৩-৫ সেমি চওড়া, একক বা দৈত বা আধাদৈত, দলনলের আগায় ৫টি পাপড়ি, পাপড়িগুলো চ্যাপ্টা। ফল চার্ম, সবুজ, ভিতর লাল, বিদারী।
নামকরণ
বাগান ছাড়াও এই গাছটিকে বনে জঙ্গলে জন্মাতে দেখা যায় বলে অনেকে একে ‘‘জংলী টগর’’ বলে। এর দ্বিপদী বৈজ্ঞানিক নাম Tabernaemontana divaricata। বাংলাদেশে এর অন্য আরো একটি জনপ্রিয় নাম হলো কাঠমল্লিকা। কাঠমল্লিকা ফুলের আরো অনেক সুন্দর সুন্দর নাম আছে, যথা: চাঁদনী, কড়ি। কাণ্ডে দুধের মতো রস থাকায় একে কোন কোন এলাকায় দুধফুল নামেও আখ্যায়িত করা হয়। এর মূল সৌন্দর্য্য হলো বিশুদ্ধ সাদা বর্ণের ফুল।তাই একে সাদা ফুল নামেও ডাকা হয়।
শীত ছাড়া প্রায় সারা বছরই ফুল হয়। যদিও উদ্ভিদটি বসন্তে পূর্ণ প্রস্ফুটিত হয় কিন্তু ফুলগুলো সারা বছরই কমবেশি পাওয়া যায়। ফুলটির একটি স্নিগ্ধ সুবাস আছে। এই ফুলের নানা প্রকারভেদ রয়েছে, যেমন- ফুল সিঙ্গল হতে পারে, আধা ডাবল হতে পারে, আবার ডাবল (Flore Pleno= double-flowered) হতে পারে। সিঙ্গল ফুলে দলনলের আগায় পাপড়ি ৫টি থাকে (অন্যগুলোতে বেশি থাকে)। নার্সারীতে ছোট ছোট পাতাযুক্ত একটি চীনা প্রজাতি দেখা যায়। ৬৬ টিরও বেশি অ্যালকালয়েড এই গুল্মে পাওয়া যায়- যার মধ্যে উল্লেখযোগ্য কয়েকটি হল ক্যাথারানথাইন, করোনারিডিন, ড্রেগামাইন, আইবোগামাইন, ট্যাবারসিনিন, ভোকাঙ্গাইন, ভোয়াকামাইন এবং ভোক্রিস্টিন। এই গাছের ডালপালা এবং শিকড়গুলিতে শক্তিশালী অ্যাসিটিলকোলিনস্টেয়ারেস ইনহিবিটরসের উপস্থিতি রয়েছে। একটি স্টেম এক্সট্রাক্ট থেকে বিচ্ছিন্ন 3'-R/S-hydroxyvoacamine AChE- এর বিরুদ্ধে অপ্রতিদ্বন্দ্বী প্রতিরোধক হিসেবে কাজ করে,যার IC50 মান হল 7.00 ± 1.99 μM।
ব্যবহার
কাঠ মালতি গাছটি সহজাত ভাবেই বহু আগ থেকে বাড়ির আঙ্গিনা ও বাগান সাজানোর কাজে ব্যবহৃত হয়ে আসছে। গাছটি ছোট পাখিদের আশ্রয়স্থল হিসেবেও ব্যবহৃত হয়। প্রার্থনা ও পুজার সামগ্রিরূপে ফুলটি বহুল প্রচলিত। এছাড়াও এই গুল্মটি বাগানে বড় বৃক্ষের নিচে আন্দারশ্রাব হিসেবে ব্যবহার করা যেতে পারে।
অরবিট ডাউনলোডার
অরবিট ডাউনলোডার হলো মাইক্রোসফট উইন্ডোজ এর একটি ডাউনলোড ম্যানেজার। এই প্রোগ্রামটির প্রধান একটি বৈশিষ্ট্য হলো ইউটিউব,￼￼ ডেইলিমোশন,￼￼ মেটাকেফে ইত্যাদি সাইট এর ভিডিও দেখানো ও তা ডাউনলোড করা। এই ডাউনলোডারটি ফাইলকে ছোট ছোট ভাগে ভাগ করে ডাউনলোডের গতি বৃদ্ধি করে যা অন্য ব্যবহারকারীদের ব্যান্ডউইথ একই রাখে।
অরবিট ডাউনলোডার এইচটিপিপি, এইচটিপিপিএস, এফটিপি, মেটালিংক, আরটিএসপি, এমএমএস এবং আরটিএমপি ইত্যাদি প্রোটোকল থেকে ডাউনলোড করার অনুমতি দিয়ে থাকে।ইন্টারনেট এক্সপ্লোরার,মজিলা ফায়ারফক্স,ম্যাক্সথন,অপেরা ওয়েব ব্রাউজার ইত্যাদিতে অরবিট ডাউনলোডার চলে।
তহবিল ও নিরাপত্তা সমস্যা
যদিও অরবিট ডাউনলোডার বিনামূল্যে ব্যবহার করা যায় তবে এটি একধরনের বিজ্ঞাপন প্রচারক পণ্য। এটি এর হোমপেইজ প্রায় পরিবর্তন করে এবং বিভিন্ন ধরনের সফটওয়ার ইন্সটল করার জন্য প্রচার করে যা ক্ষতিকর নয়। এটি তার হোম পেইজে কিছু বিল্টইন বিজ্ঞাপন দেখায় এবং কিছু দেখায় কোনো ফাইল ডাউনলোড হবার পর।
পরবর্তীতে একটি রিপোর্ট করা হয় যে অরবিট ডাউনলোডারের ৪.১.১.১৫ ভারশনে একটি বটনেট-যুক্ত আছে যা এটির ব্যবহারকারীর অজ্ঞাতে একটি ডিডস (ডেনিয়েল ওফ সার্ভিস) এট্যাক করে।. এই ধরনের কাজের জন্য নিরাপত্তা বিশ্লেষকরা এটিকে একধরনের ভাইরাস হিসেবে চিন্হিত করে। এর বর্তমান ভারশন ৪.১.১.১৯ এ আগের এই মডিউল আছে কিনা এই ব্যাপে কোনো নিশচিত তথ্য নেই।
১৯৭৯ ক্রিকেট বিশ্বকাপ
১৯৭৯ ক্রিকেট বিশ্বকাপ বা প্রুডেন্সিয়াল বিশ্বকাপ '৭৯ আইসিসি আয়োজিত ক্রিকেট বিশ্বকাপ প্রতিযোগিতার ২য় আসর। ৯-২৩ জুন, ১৯৭৯ তারিখে প্রতিযোগিতাটি ২য়বারের মতো ইংল্যান্ডে অনুষ্ঠিত হয়। পূর্বেকার বিশ্বকাপের ন্যায় এ প্রতিযোগিতার ধরন ও নিয়মাবলী অপরিবর্তিত রাখা হয়। প্রতিটি দল ৬০ ওভারব্যাপী ইনিংসে অংশ নেয়। সনাতনী ধাঁচের সাদা পোষাক এবং লাল বল ব্যবহার করা হয়। প্রতিটি খেলায়ই দিনের বেলায় এবং খুব সকালে অনুষ্ঠিত হয়।
ওয়েস্ট ইন্ডিজ টানা দ্বিতীয়বারের মতো বিশ্বকাপ জয় করে। ওয়েস্ট ইন্ডিজের অধিনায়ক ক্লাইভ লয়েড এবারো প্রুডেন্সিয়াল ট্রফি হাতে নেবার অধিকার লাভ করেন। দলটি বিশ্বের অন্যতম সেরা দল হিসেবেই প্রতিযোগিতায় অংশ নিয়েছিল। ১৯৭৯ সালের বিশ্বকাপে কোন ম্যান অব দ্য টুর্নামেন্ট পুরস্কারের ব্যবস্থা রাখা হয় নি।
প্রতিযোগিতার ধরন
বিশ্বকাপে ৮টি দেশের জাতীয় ক্রিকেট দল অংশগ্রহণ করে। প্রাথমিক খেলাগুলো দুই গ্রুপে বিভক্ত হয়ে চারটি দল একে-অপরের বিরুদ্ধে প্রতিদ্বন্দ্বিতায় অবতীর্ণ হয়। প্রতি গ্রুপের শীর্ষস্থানীয় দু'টি দল সেমি-ফাইনালে পৌঁছে যাবে। সেমি-ফাইনালের বিজয়ী দলগুলো ফাইনালে লড়বে।
অংশগ্রহণকারী দল
নিম্নবর্ণিত ৮টি দল এবারের বিশ্বকাপের মূল খেলায় অংশগ্রহণের সুযোগ লাভ করে। তন্মধ্যে শ্রীলঙ্কা এবং কানাডা - এ দু'টি দল টেস্ট মর্যাদাবিহীন দল। আফ্রিকা মহাদেশ থেকে কোন দল খেলায় যোগ্যতা লাভ করেনি।
ফাইনাল
এ বিশ্বকাপ ক্রিকেটের ফাইনালে গতবারের ন্যায় আবারো ওয়েস্ট ইন্ডিজ অংশগ্রহণ করে। প্রতিপক্ষ ইংল্যান্ড টসে জয়ী হয়ে ওয়েস্ট ইন্ডিজকে ব্যাটিংয়ের জন্যে আমন্ত্রণ জানায়। ৩/৫৫ থেকে ৪/৯৯ হবার পর ভিভ রিচার্ডস ও কলিস কিং জুটি ১৩৯ রান তুলে। এতে কিং ৮৬ রান করেছিলেন। রিচার্ডস একপ্রান্তে আগলে রেখে দলের রান সংখ্যা বৃদ্ধি করতে থাকেন। অন্যদিকে নিচের সারির ব্যাটসম্যানেরা সকলেই শূন্য রানে আউট হতে থাকে। শেষ পর্যন্ত রিচার্ডস ১৩৮ রান করে অপরাজিত ছিলেন এবং ওয়েস্ট ইন্ডিজকে ৮/২৮৬-তে পৌঁছিয়ে দেন।
পরবর্তীতে রিচার্ডসের মিতব্যয়ী ০/৩৫ বোলিংয়ে ইংল্যান্ডের শুরুটা ধীরলয়ে ঘটে এবং ওয়েস্ট ইন্ডিজের রানকে ধাবিত করে। কিন্তু ২/১৮৩ থেকে অপ্রত্যাশিতভাবে ১৯৪ রানে অল-আউট হয়ে যায় তারা। এতে ওয়েস্ট ইন্ডিজ ধারাবাহিকভাবে দ্বিতীয়বারের মতো বিশ্বকাপ ক্রিকেটের চ্যাম্পিয়ন হয়। ব্যাটিংয়ে অসামান্য অবদান রাখায় ভিভ রিচার্ডস ম্যান অব দ্য ম্যাচের পুরস্কার লাভ করেন।
পারোয়া তেহসিল
পারোয়া তেহসিল পাকিস্তানের খাইবার পাখতুনখোয়ার ডেরা ইসমাইল খান জেলায় অবস্থিত একটি তেহসিল। ২০১৭ সালের আদমশুমারি অনুসারে এর জনসংখ্যা ২৯২,৪৬৬ জন।